
   Bucureşti, 09.02.2006
                                                                                                           
Nr.23/84/2005
Prezentul raport suplimentar
înlocuieşte raportul distribuit anterior

cu nr.23/84/2005 din 20 august 2005
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul suplimentar asupra proiectului de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România.



Potrivit obiectului de reglementare şi conţinutului său, proiectul de lege face parte din categoria legilor ordinare.
PREŞEDINTE,

Dan Ioan Popescu

Nr.23/84/2005

Prezentul raport suplimentar

înlocuieşte raportul distribuit anterior

cu nr.23/84/2005 din 20 august 2005
RAPORT   SUPLIMENTAR
asupra proiectului de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 212 din 6 iunie 2005, pentru avizare şi dezbatere în fond, cu proiectul de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România.



Proiectul de lege adoptat de Senat a avut la bază propunerea legislativă pentru completarea art.3 din Legea nr.424/2002 privind aprobarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, cu modificările şi completările ulterioare, a domnului senator Gyorgy Frunda.



Prin această propunere legislativă, avizată favorabil de Consiliul Legislativ cu nr.102 din 15 februarie 2005, domnul senator Gyorgy Frunda a propus ca la excepţiile de la plata tarifului de utilizare a reţelei de drumuri naţionale din România să fie incluse persoanele cu handicap locomotor şi pensionarii cu pensii mai mici de 4 milioane lei care folosesc vehiculele pe care le deţin.



Guvernul României, cu adresa nr.507 din 30 martie 2005, a comunicat că nu susţine adoptarea acestei propuneri legislative, întrucât în Directiva 62/1999/CE preluată în Ordonanţa Guvernului nr.15/2002, se prevede că statele membre pot aplica taxe reduse sau exonerări numai cu acordul Comisiei Europene pentru vehiculele pentru apărare naţională, protecţie civilă, serviciile de pompieri sau alte servicii de urgenţă, forţele de menţinere, precum şi pentru întreţinerea drumurilor, vehiculele care circulă numai ocazional pe căile publice ale statului membru.


Reexaminarea proiectului de lege a avut loc în şedinţa comisiei din data de 7 februarie 2006.



La lucrări au participat 22 de deputaţi din totalul de 23 de deputaţi membri ai comisiei.



La dezbateri au participat specialişti din Ministerul Transporturilor, Construcţiilor şi Turismului sub conducerea domnului secretar de stat Septimiu Buzaşu.



Potrivit obiectului de reglementare şi conţinutului său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.


În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise şi amendamente respinse.

I.   A M E N D A M E N T E     A D M I S E
	Nr.

crt.
	Text OG nr. 15/2002 modificat şi completat prin Legea nr. 424/2002 şi Legea nr. 415/2004
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	______
	LEGE

pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România

	Nemodificat
	

	2.
	
	Art.I. Ordonanţa Guvernului nr.15 din 24 ianuarie 2002 privind introducerea  tarifului  de  utilizare a
	Nemodificat
	


	0
	1
	2
	3
	4

	
	
	reţelei de drumuri naţionale din România, publicată în Monitorul Oficial al României, Partea I, nr.82 din 1 februarie 2002, aprobată cu modificări şi completări prin Legea nr.424/2002 cu modificările şi completările ulterioare, se modifică şi se completează după cum urmează:

	
	

	3. 
	Art. 3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile de ambulanţă, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, vehiculele folosite exclusiv în transportul public local de persoane prin servicii regulate, precum şi vehiculele deţinute în proprietate de Compania Naţională de Autostrăzi şi Drumuri Naţionale din România –S.A.
	1. Articolul 3 va avea următorul cuprins:

Art. 3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile de ambulanţă, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, vehiculele folosite exclusiv în transportul public local de persoane prin servicii regulate, vehiculele deţinute de persoanele cu handicap locomotor şi care sunt adaptate handicapului,  precum şi vehiculele deţinute în proprietate de Compania Naţională de Autostrăzi şi Drumuri Naţionale din România –S.A.

	Nemodificat
	

	4. 
	Art. 4. - (2) Pentru autoturisme, plata tarifului de utilizare se achită de către utilizatorii români numai integral.


	2. La articolul 4, alineatul (2) va avea următorul cuprins:
(2) Utilizatorii români şi străini, posesori de autoturisme, vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30 de zile, 6 luni şi 12 luni.

	1. Alineatul (2) al articolului 4 va avea următorul cuprins:
(2) Pentru autoturisme, plata tarifului de utilizare se achită de către utilizatorii români numai integral.

Dep.Anca Constantinescu - PD

	Conform documentului de poziţie privind încheierea negocierilor la Capitolul 9 „Politica în domeniul transporturilor”



	5. 
	Art. 5. - Utilizatorii străini vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30de zile, 6 luni şi 12 luni.
	3. Articolul 5 se abrogă.
	2. Articolul 5 va avea următorul cuprins:
Art. 5. - Utilizatorii străini vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30de zile, 6 luni şi 12 luni.

Dep.Anca Constantinescu - PD

	Abrogarea articolului 5 ar însemna că utilizatorii străini care folosesc autovehicule de transport marfă nu trebuie să plătească tariful de utilizare a reţelei de drumuri naţionale.


	6. 
	
	Art.II. – Prezenta lege intră în vigoare la 1 iulie 2005.


	Art.II. – Prezenta lege intră în vigoare la 1 ianuarie 2007.
Comisia pentru industrii şi servicii

	Pentru ca prevederile proiectului de lege să fie avute în vedere la întocmirea bugetului pe anul 2007.



II.   A M E N D A M E N T E     R E S P I N S E
	Nr.

crt.
	Text OG nr. 15/2002 modificat şi completat prin Legea nr. 424/2002 cu modificările şi completările ulterioare
	Amendamentul propuse 

şi autorul acestuia
	Motivaţia respingerii
I. Argumente pentru susţinerea amendamentului

II. Argumente pentru respingerea amendamentului


	Camera decizională

	0
	1
	2
	3
	4

	1.
	Art. 4. - (2) Pentru autoturisme, plata tarifului de utilizare se achită de către utilizatorii români numai integral.


	1. La articolul 4, alineatul (2) va avea următorul cuprins:
Art. 4. - (2) Utilizatorii români şi străini, posesori de autoturisme, vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30 de zile, 6 luni şi 12 luni.

Dep.Istvan Antal – UDMR


	I. Pentru a nu exista discriminare între utilizatorii români şi străini.
II. Conform prevederilor documentului de poziţie privind încheierea negocierilor cu Uniunea Europeană la Capitolul 9 „Politica în domeniul transporturilor” tariful de utilizare pentru utilizatorii români se face numai integral.
	Camera Deputaţilor

	2.
	
	2. La articolul 4, după alineatul (2) se introduce un nou alineat, alin.(21) cu următorul cuprins:

(21) Pentru autovehiculele şi alte utilaje   folosite   în   agricultură, 

	I. Utilajele folosite în agricultură utilizează reţeaua de drumuri naţionale pentru perioade scurte în timpul sezonului agricol.


	Camera Deputaţilor


	0
	1
	2
	3
	4

	
	
	tarifele de utilizare a reţelei de drumuri naţionale din România se achită de către utilizator numai pentru perioada efectivă de utilizare a reţelei respective.

Dep.Nicolae Popa – PNL
	II. Conform prevederilor documentului de poziţie privind încheierea negocierilor cu Uniunea Europeană la Capitolul 9 „Politica în domeniul transporturilor” tariful de utilizare pentru utilizatorii români se face numai integral.


	

	3
	
	3. La articolul 4, după alineatul (2) se introduce un nou alineat, alin.(3) cu următorul cuprins:

(3) Pentru vehiculele folosite de apicultori, tariful de utilizare a reţelei de drumuri naţionale din România se vor achita de către utilizatori numai pentru perioada efectivă de utilizare a reţelei de drumuri.
Dep.Gheorghe Gabor – PNL

Dep.Petre Ungureanu – PNL

Dep.Adrian Semcu – PNL


	I. Vehiculele folosite pentru această activitate, utilizează reţeaua de drumuri naţionale numai pentru perioade foarte scurte.

II. Conform prevederilor documentului de poziţie privind încheierea negocierilor cu Uniunea Europeană la Capitolul 9 „Politica în domeniul transporturilor” tariful de utilizare pentru utilizatorii români se face numai integral.


	Camera Deputaţilor


                                    PREŞEDINTE,                                                                SECRETAR,
                                 Dan Ioan Popescu                                                             Aurelia Vasile
Expert, Daniel Bădina

